Document ID: 32013R0811

REGOLAMENT TA’ DELEGA TAL-KUMMISSJONI (UE) Nru 811/2013
tat-18 ta’ Frar 2013
li jissupplimenta d-Direttiva 2010/30/UE tal-Parlament Ewropew u tal-Kunsill f’dak li għandu x’jaqsam mat-tikkettar enerġetiku ta’ ħiters tal-post, ħiters ikkombinati, pakketti magħmulin minn ħiter tal-post, regolatur tat-temperatura u apparat solari u pakketti magħmulin minn ħiter ikkombinat, regolatur tat-temperatura u apparat solari
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2010/30/UE tal-Parlament Ewropew u tal-Kunsill tad-19 ta’ Mejju 2010 dwar l-indikazzjoni permezz ta’ ttikkettar u l-informazzjoni standard tal-prodott dwar il-konsum tal-enerġija u riżorsi oħra minn prodotti marbutin mal-enerġija (1), u b’mod partikulari l-Artikolu 10 tagħha,
Billi:
(1)
Id-Direttiva 2010/30/UE teżiġi li l-Kummissjoni tadotta atti ddelegati dwar it-tikkettar tal-prodotti marbutin mal-enerġija li għandhom potenzjal sostanzjali għall-iffrankar fl-enerġija iżda li juru differenzi kbar fil-livelli tal-prestazzjoni b’funzjonalità ekwivalenti.
(2)
L-enerġija kkunsmata mill-ħiters tal-post u mill-ħiters ikkombinati li jkunu qed isaħħnu l-post u jsaħħnu l-ilma tammonta għal parti sinifikanti mid-domanda totali għall-enerġija fl-Unjoni. Il-ħiters tal-post u l-ħiters ikkombinati b’funzjonalità ekwivalenti juru differenzi kbar f’termini tal-effiċjenza enerġetika. Hemm lok għal tnaqqis sinifikanti fil-konsum tal-enerġija tagħhom, li jinkludi l-ikkombinar tagħhom ma’ regolatur tat-temperatura xieraq u ma’ apparat solari xieraq. Għalhekk, il-ħiters tal-post, il-ħiters ikkombinati u l-pakketti magħmulin mit-tali ħiters ikkombinati ma’ regolaturi tat-temperatura u apparat solari għandhom ikunu koperti minn rekwiżiti għat-tikkettar enerġetiku.
(3)
Il-ħiters tal-post u l-ħiters ikkombinati li huma ddisinjati biex jużaw il-fjuwils gassużi jew il-fjuwils likwidi li huma prodotti l-iktar mill-bijomassa (iktar minn 50 % minnhom) għandhom karatteristiċi tekniċi speċifiċi li jeħtieġu iktar analiżi teknika, ekonomika u ambjentali. Ir-rekwiżiti għat-tikkettar enerġetiku għal dawk il-ħiters għandhom jiġu stabbiliti fi stadju iktar tard, jekk dan ikun xieraq, skont x’jirriżulta mill-analiżi.
(4)
Għandhom jiġu stabbiliti dispożizzjonijiet armonizzati dwar it-tikkettar u t-tagħrif standard dwar il-prodotti b’rabta ma-effiċjenza enerġetika tal-ħiters tal-post u tal-ħiters ikkombinati sabiex il-manifatturi jkollhom inċentiv itejbu l-effiċjenza enerġetika ta’ dawn il-ħiters, sabiex l-utenti aħħarin jitħeġġu jixtru prodotti li jkunu effiċjenti fl-enerġija u sabiex jingħata kontribut għall-funzjonament tas-suq intern.
(5)
F’dak li għandu x’jaqsam mal-iffrankar sinifikanti tal-enerġija u tal-kostijiet għal kull tip ta’ ħiter, dan ir-Regolament għandu jintroduċi skala ġdida għat-tikkettar, li tmur minn A++ sa G, għall-funzjoni tat-tisħin tal-post tal-ħiters tal-post b’bojler, tal-ħiters tal-post b’koġenerazzjoni, tal-ħiters tal-post b’pompa tas-sħana, tal-ħiters ikkombinati b’bojler u tal-ħiters ikkombinati b’pompa tas-sħana. Filwaqt li l-klassijiet minn A sa G ikopru d-diversi tipi ta’ bojlers konvenzjonali meta dawn ma jkunux ikkombinati mat-teknoloġiji tal-koġenerazzjoni jew tal-enerġija rinnovabbli, il-klassijiet A+ u A++ għandhom jippromwovu l-użu tal-koġenerazzjoni u tas-sorsi tal-enerġija rinnovabbli.
(6)
Barra minn hekk, għandha tiddaħħal skala ġdida għat-tikkettar, li tmur minn A sa G, għall-funzjoni tat-tisħin tal-ilma tal-ħiters ikkombinati b’bojler u tal-ħiters ikkombinati b’pompa tas-sħana, skont ir-Regolament iddelegat tal-Kummissjoni (UE) Nru 812/2013 tat-18 ta’ Frar 2013 li jissupplimenta d-Direttiva 2010/30/UE tal-Parlament Ewropew u tal-Kunsill f’dak li għandu x’jaqsam mat-tikkettar enerġetiku ta’ ħiters tal-ilma, tankijiet tal-misħun u pakketti magħmulin minn ħiter tal-ilma u minn apparat solari (2).
(7)
Erba’ snin wara għandhom jiddaħħlu żewġ klassijiet oħra, msejħin il-klassi A+++ u A+, mal-klassijiet għat-tisħin tal-post staġonali u għat-tisħin tal-ilma rispettivament, sakemm ir-reviżjoni tar-Regolament ma turix mod ieħor, sabiex titħaffef il-penetrazzjoni fis-suq ta’ ħiters tal-post li jkunu effiċjenti ħafna u ta’ ħiters ikkombinati li jużaw is-sorsi tal-enerġija rinnovabbli.
(8)
Dan ir-Regolament għandu jiżgura li l-konsumaturi jiksbu tagħrif komparattiv aktar eżatt dwar il-prestazzjoni tal-ħiters b’pompa tas-sħana, ibbażat fuq metodu għall-kejl u għall-kalkolu tal-effiċjenza staġonali għal tliet żoni klimatiċi Ewropej. Il-Kummissjoni qabbdet lill-korpi Ewropej tal-istandardizzazzjoni jinvestigaw jekk għandux jiġi żviluppat metodu simili għall-ħiters l-oħra wkoll. L-istaġuni standardizzati tat-tisħin fl-Ewropa għall-ħiters b’bojler, għall-ħiters b’koġenerazzjoni u għall-ħiters solari jistgħu jitqiesu fir-reviżjoni ta’ dan ir-Regolament.
(9)
Il-livell ta’ qawwa tal-ħoss ta’ ħiter jista’ jkun fattur importanti li jqisu l-utenti aħħarin. It-tagħrif dwar il-livelli tal-qawwa tal-ħoss għandu jiġi inkluż fuq it-tikketti tal-ħiters tal-post u tal-ħiters ikkombinati.
(10)
L-effett ikkombinat ta’ dan ir-Regolament u r-Regolament tal-Kummissjoni (UE) Nru 813/2013 tat-2 ta’ Awwissu 2013 li jimplimenta d-Direttiva 2009/125/KE tal-Parlament Ewropew u tal-Kunsill f’dak li għandu x’jaqsam mar-rekwiżiti tal-ekodisinn għall-ħiters tal-post u għall-ħiters ikkombinati (3) huwa mistenni jwassal għal iffrankar stmat tal-enerġija ta’ madwar 1 900 PJ (madwar 45 Mtoe) fis-sena sal-2020, li jikkorrispondi għal emissjonijiet ta’ madwar 110 miljun tunnellata ta’ CO2, meta mqabbel ma’ dak li jiġri kieku ma tittieħed l-ebda miżura.
(11)
It-tagħrif mogħti fuq it-tikketta għandu jinkiseb permezz ta’ proċeduri tal-kejl u tal-kalkolu li jkunu affidabbli, preċiżi u riproduċibbli, u li jqisu l-metodi tal-kejl u tal-kalkolu l-aktar avvanzati rrikonoxxuti, inklużi, fejn ikunu disponibbli, standards armonizzati adottati mill-korpi Ewropej tal-istandardizzazzjoni fuq talba tal-Kummissjoni, skont il-proċeduri stabbiliti fid-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi u tar-regoli dwar is-servizzi tas-soċjetà tal-informazzjoni (4), sabiex jiġu stabbiliti r-rekwiżiti tal-ekodisinn.
(12)
Dan ir-Regolament għandu jispeċifika disinn u kontenut uniformi għat-tikketti tal-prodotti għall-ħiters tal-post u għall-ħiters ikkombinati.
(13)
Barra minn hekk, dan ir-Regolament għandu jispeċifika r-rekwiżiti għall-iskeda tat-tagħrif tal-prodott u d-dokumentazzjoni teknika għall-ħiters tal-post u għall-ħiters ikkombinati.
(14)
Barra minn hekk, dan ir-Regolament għandu jispeċifika r-rekwiżiti għat-tagħrif li għandu jingħata f’kull forma ta’ bejgħ mill-bogħod ta’ ħiters tal-post u ta’ ħiters ikkombinati u fi kwalunkwe riklam u materjal tekniku ta’ promozzjoni dwarhom.
(15)
Minbarra t-tikketti tal-prodott u l-iskedi tat-tagħrif tal-prodott għall-ħiters tal-post u għall-ħiters ikkombinati indipendenti stabbiliti f’dan ir-Regolament, tikketti tal-pakkett u skedi tat-tagħrif tal-pakkett, ibbażati fuq l-iskedi tat-tagħrif tal-prodotti mogħtija mill-fornituri, għandhom jiżguraw li l-utent aħħari jkollu aċċess faċli għat-tagħrif dwar il-prestazzjoni enerġetika tal-pakketti ta’ ħiters ikkombinati ma’ apparat solari u/jew ma’ regolatur tat-temperatura. It-tali pakketti jistgħu jilħqu l-klassi tal-ikbar effiċjenza enerġetika, jiġifieri l-klassi A+++.
(16)
Huwa xieraq li jsir provvediment għal reviżjoni tad-dispożizzjonijiet ta’ dan ir-Regolament li tqis il-progress teknoloġiku,
ADOTTAT DAN IR-REGOLAMENT:
Artikolu 1
Suġġett u kamp ta’ applikazzjoni
1. Dan ir-Regolament jistabbilixxi r-rekwiżiti għat-tikkettar enerġetiku u l-forniment ta’ tagħrif addizzjonali dwar il-prodotti għall-ħiters tal-post u l-ħiters ikkombinati li jkollhom potenza termika nominali ta’ 70 kW jew inqas, għall-pakketti li jkun fihom ħiter tal-post ta’ 70 kW jew inqas, regolatur tat-temperatura u apparat solari, u għall-pakketti li jkun fihom ħiter ikkombinat ta’ 70 kW jew inqas, regolatur tat-temperatura u apparat solari.
2. Dan ir-Regolament m’għandux japplika:
(a)
għall-ħiters iddisinjati b’mod speċifiku biex jużaw il-fjuwils gassużi jew il-fjuwils likwidi li huma prodotti l-iktar mill-bijomassa;
(b)
għall-ħiters li jużaw il-fjuwils solidi;
(c)
għall-ħiters li jaqgħu fl-ambitu tad-Direttiva 2010/75/UE tal-Parlament Ewropew u tal-Kunsill (5);
(d)
għall-ħiters li jipproduċu s-sħana biss biex jipprovdu ilma għax-xorb u sanitarju sħun;
(e)
għall-ħiters użati għat-tisħin u d-distribuzzjoni ta’ mezzi gassużi għat-trasferiment tas-sħana bħal pereżempju l-fwar jew l-arja;
(f)
għall-ħiters tal-post b’koġenerazzjoni li jkollhom kapaċità elettrika massima ta’ 50 kW jew iktar.
Artikolu 2
Definizzjonijiet
Minbarra d-definizzjonijiet mogħtija fl-Artikolu 2 tad-Direttiva 2010/30/KE, għall-għanijiet ta’ dan ir-Regolament, għandhom japplikaw ukoll id-definizzjonijiet li ġejjin:
(1)
“ħiter” tfisser ħiter tal-post jew ħiter ikkombinat;
(2)
“ħiter tal-post” tfisser apparat:
(a)
li jipprovdi s-sħana lil sistema ta’ tisħin ċentrali bl-ilma sabiex tintlaħaq u tinżamm temperatura ta’ ġewwa fil-livell mixtieq f’post magħluq bħal bini, abitazzjoni jew kamra, u
(b)
li jkun mgħammar b’ġeneratur wieħed jew aktar tas-sħana;
(3)
“ħiter ikkombinat” tfisser ħiter tal-post li jkun iddisinjat b’mod li jipprovdi wkoll is-sħana sabiex iwassal ilma għax-xorb jew sanitarju sħun b’temperaturi, kwantitajiet u rati tal-fluss speċifiċi waqt intervalli speċifiċi u li jkun imqabbad ma’ provvista esterna ta’ ilma sanitarju jew għax-xorb;
(4)
“sistema ta’ tisħin ċentrali bl-ilma” tfisser sistema li tuża l-ilma bħala mezz għat-trasferiment tas-sħana sabiex is-sħana prodotta ċentralment tiġi ddistribwita lill-emitturi tas-sħana għat-tisħin tal-post tal-bini jew ta’ partijiet minnu;
(5)
“ġeneratur tas-sħana” tfisser il-parti ta’ ħiter li tipproduċi s-sħana billi tuża proċess wieħed jew aktar minn dawn li ġejjin:
(a)
il-kombustjoni tal-fjuwils fossili u/jew tal-fjuwils tal-bijomassa;
(b)
l-użu tal-effett “Joule” fl-elementi tat-tisħin permezz ta’ reżistenza elettrika;
(c)
il-qbid tas-sħana ambjentali minn sors tal-arja, sors tal-ilma jew sors tal-art, u/jew tas-sħana sekondarja;
(6)
“potenza termika nominali” (Prated) tfisser il-potenza termika ddikjarata ta’ ħiter meta dan ikun qed isaħħan post u, jekk ikun applikabbli, meta dan ikun qed isaħħan l-ilma bil-kundizzjonijiet nominali standard, mogħtija f’kW; għall-ħiters tal-post b’pompa tas-sħana u l-ħiters ikkombinati b’pompa tas-sħana, il-kundizzjonijiet nominali standard biex tiġi stabbilita l-potenza termika nominali huma l-kundizzjonijiet ta’ referenza tad-disinn kif inhuma stabbiliti fit-Tabella 10 tal-Anness VII;
(7)
“kundizzjonijiet nominali standard” tfisser il-kundizzjonijiet operattivi tal-ħiters f’kundizzjonijiet klimatiċi medji sabiex jiġu stabbiliti l-potenza termika nominali, l-effiċjenza enerġetika staġonali tat-tisħin tal-post, l-effiċjenza enerġetika tat-tisħin tal-ilma u l-livell ta’ qawwa tal-ħoss;
(8)
“bijomassa” tfisser il-frazzjoni bijodegradabbli tal-prodotti, l-iskart u r-residwi ta’ oriġini bijoloġika mill-agrikultura (inklużi s-sustanzi veġetali u tal-annimali), mill-forestrija u minn industriji oħrajn relatati, inkluż mis-sajd u l-akkwakultura, kif ukoll il-frazzjoni bijodegradabbli tal-iskart industrijali u dak muniċipali;
(9)
“fjuwil tal-bijomassa” tfisser fjuwil gassuż jew fjuwil likwidu prodott mill-bijomassa;
(10)
“fjuwil fossili” tfisser fjuwil gassuż jew fjuwil likwidu ta’ oriġini fossili;
(11)
“ħiter tal-post b’koġenerazzjoni” tfisser ħiter tal-post li jipproduċi s-sħana u l-elettriku fl-istess ħin permezz ta’ proċess wieħed;
(12)
“regolatur tat-temperatura” tfisser l-apparat li jservi ta’ interfaċċja mal-utent aħħari b’rabta mal-valuri u l-iskeda taż-żmien tat-temperatura mixtieqa ta’ ġewwa u li jikkomunika d-dejta rilevanti lil interfaċċja tal-ħiter bħall-proċessur ċentrali, biex b’hekk tkun tista’ tiġi rregolata t-temperatura ta’ ġewwa;
(13)
“apparat solari” tfisser sistema esklużivament solari, kollettur solari, tank tal-misħun solari jew pompa fis-sistema ċirkolari tal-kollettur, li jitqegħdu fis-suq b’mod separat;
(14)
“sistema esklużivament solari” tfisser apparat li huwa mgħammar b’kollettur solari wieħed jew aktar u b’tankijiet tal-misħun solari u forsi wkoll b’pompi fis-sistema ċirkolari tal-kollettur u elementi oħrajn li titqiegħed fis-suq bħala unità waħda u ma tkun mgħammra bl-ebda ġeneratur tas-sħana, ħlief forsi għal xi ħiter sommerġibbli ta’ riżerva wieħed jew aktar;
(15)
“kollettur solari” tfisser apparat iddisinjat biex jassorbi l-irradjanza solari globali u biex jittrasferixxi l-enerġija termika prodotta b’dan il-mod għal ġo fluwidu li jkun għaddej minnu;
(16)
“tank tal-misħun” tfisser kontenitur li fih jinħażen il-misħun għall-finijiet tat-tisħin tal-ilma u/jew tat-tisħin tal-post, inkluż kwalunkwe addittiv, li ma jkun mgħammar bl-ebda ġeneratur tas-sħana, ħlief forsi għal xi ħiter sommerġibbli ta’ riżerva wieħed jew aktar
(17)
“tank tal-misħun solari” tfisser tank tal-misħun li jaħżen l-enerġija termika prodotta minn kollettur solari wieħed jew aktar;
(18)
“ħiter sommerġibbli ta’ riżerva” tfisser ħiter bir-reżistenza elettrika li jkollu l-effett “Joule” li jifforma parti minn tank tal-misħun u li jipproduċi s-sħana biss meta s-sors tas-sħana estern ma jkunx qed jaħdem (inkluż matul il-perjodi ta’ manutenzjoni) jew meta dan ikun bil-ħsara, jew li jifforma parti minn tank tal-misħun solari u li jkun jipprovdi s-sħana meta s-sors tas-sħana solari ma jkunx biżżejjed biex jissodisfa l-livelli ta’ kumdità meħtieġa;
(19)
“pakkett magħmul minn ħiter tal-post, regolatur tat-temperatura u apparat solari” tfisser pakkett offrut lill-utent aħħari li jkun fih ħiter wieħed jew aktar tal-post ikkombinat ma’ regolatur tat-temperatura wieħed jew aktar u/jew ma’ apparat solari wieħed jew aktar;
(20)
“pakkett magħmul minn ħiter ikkombinat, regolatur tat-temperatura u apparat solari” tfisser pakkett offrut lill-utent aħħari li jkun fih ħiter ikkombinat wieħed jew aktar ikkombinat ma’ regolatur tat-temperatura wieħed jew aktar u/jew ma’ apparat solari wieħed jew aktar;
(21)
“l-effiċjenza enerġetika staġonali tat-tisħin tal-post” (ηs ) tfisser il-proporzjon tad-domanda għat-tisħin tal-post għal staġun tat-tisħin speċifikat, li għaliha jintuża ħiter tal-post, ħiter ikkombinat, pakkett magħmul minn ħiter tal-post, regolatur tat-temperatura u apparat solari jew pakkett magħmul minn ħiter ikkombinat, regolatur tat-temperatura u apparat solari, meta mqabbla mal-konsum annwali tal-enerġija meħtieġ sabiex tiġi ssodisfata din id-domanda, mogħti bħala perċentwali;
(22)
“l-effiċjenza enerġetika tat-tisħin tal-ilma” (ηwh ) tfisser il-proporzjon tal-enerġija utli fl-ilma għax-xorb jew sanitarju li l-ħiter ikkombinat jew il-pakkett magħmul minn ħiter ikkombinat, regolatur tat-temperatura u apparat solari jipprovdi meta mqabbla mal-enerġija meħtieġa għall-produzzjoni ta’ dik l-enerġija, mogħti bħala perċentwali;
(23)
“il-livell ta’ qawwa tal-ħoss” (LWA ) tfisser il-livell ta’ qawwa tal-ħoss ippeżat għall-frekwenza A, fuq ġewwa u/jew fuq barra, mogħti f’dB.
Fl-Anness I qed jingħataw iktar definizzjonijiet għall-għanijiet tal-Annessi II sa VIII.
Artikolu 3
Responsabbiltajiet tal-fornituri u skeda taż-żmien
1. Mis-26 ta’ Settembru 2015, il-fornituri li jkunu qed iqegħdu fis-suq u/jew idaħħlu fis-servizz il-ħiters tal-post, inklużi dawk integrati f’pakketti magħmulin minn ħiter tal-post, minn regolatur tat-temperatura u minn apparat solari, għandhom jiżguraw:
(a)
li għal kull ħiter tal-post li jkun konformi mal-klassijiet tal-effiċjenza enerġetika staġonali tat-tisħin tal-post stabbiliti fil-punt 1 tal-Anness II tiġi pprovduta tikketta stampata li tkun konformi mal-format u l-kontenut tat-tagħrif stabbiliti fil-punt 1.1 tal-Anness III, fejn: għall-ħiters tal-post b’pompa tas-sħana, it-tikketta stampata tiġi pprovduta mill-inqas fuq il-pakkett tal-ġeneratur tas-sħana; u għall-ħiters tal-post maħsubin għall-użu f’pakketti magħmulin minn ħiter tal-post, regolatur tat-temperatura u apparat solari, għal kull ħiter tal-post tiġi pprovduta tikketta oħra li tkun konformi mal-format u l-kontenut tat-tagħrif stabbiliti fil-punt 3 tal-Anness III;
(b)
li tiġi pprovduta skeda tat-tagħrif tal-prodott, kif stabbilit fil-punt 1 tal-Anness IV, għal kull ħiter tal-post, fejn: għall-ħiters tal-post b’pompa tas-sħana, l-iskeda tat-tagħrif tal-prodott tiġi pprovduta tal-inqas għall-ġeneratur tas-sħana; u għall-ħiters tal-post maħsubin għall-użu f’pakketti magħmulin minn ħiter tal-post, regolatur tat-temperatura u apparat solari, tiġi pprovduta skeda oħra tat-tagħrif tal-prodott kif stabbilit fil-punt 5 tal-Anness IV;
(c)
li d-dokumentazzjoni teknika, kif stabbilit fil-punt 1 tal-Anness V, tiġi pprovduta lill-awtoritajiet tal-Istati Membri u lill-Kummissjoni fuq talba tagħhom;
(d)
li kwalunkwe riklam li jkollu x’jaqsam ma’ mudell speċifiku ta’ ħiter tal-post u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell;
(e)
li kwalunkwe materjal tekniku ta’ promozzjoni li jikkonċerna mudell speċifiku ta’ ħiter tal-post u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell.
Mis-26 ta’ Settembru 2019, għal kull ħiter tal-post li jkun konformi mal-klassijiet tal-effiċjenza enerġetika staġonali tat-tisħin tal-post stabbiliti fil-punt 1 tal-Anness II għandha tiġi pprovduta tikketta stampata li tkun konformi mal-format u l-kontenut tat-tagħrif stabbiliti fil-punt 1.2 tal-Anness III, fejn għall-ħiters tal-post b’pompa tas-sħana, it-tikketta stampata għandha tiġi pprovduta mill-inqas fuq il-pakkett tal-ġeneratur tas-sħana.
2. Mis-26 ta’ Settembru 2015, il-fornituri li jkunu qed iqiegħdu fis-suq u/jew idaħħlu fis-servizz il-ħiters ikkombinati, inkluż dawk integrati f’pakketti ta’ ħiters ikkombinati, regolatur tat-temperatura u apparat solari, għandhom jiżguraw:
(a)
li għal kull ħiter ikkombinat li jkun konformi mal-klassijiet tal-effiċjenza enerġetika staġonali tat-tisħin tal-post u mal-klassijiet tal-effiċjenza enerġetika għat-tisħin tal-ilma stabbiliti fil-punti 1 u 2 tal-Anness II tiġi pprovduta tikketta stampata li tkun konformi mal-format u l-kontenut tat-tagħrif stabbiliti fil-punt 2.1 tal-Anness III, fejn: għall-ħiters ikkombinati b’pompa tas-sħana, it-tikketta stampata tiġi pprovduta mill-inqas fuq il-pakkett tal-ġeneratur tas-sħana; u għall-ħiters ikkombinati maħsubin għall-użu f’pakketti magħmulin minn ħiter ikkombinat, regolatur tat-temperatura u apparat solari, għal kull ħiter ikkombinat tiġi pprovduta tikketta oħra li tkun konformi mal-format u l-kontenut tat-tagħrif stabbiliti fil-punt 4 tal-Anness III;
(b)
li tiġi pprovduta skeda tat-tagħrif tal-prodott, kif stabbilit fil-punt 2 tal-Anness IV, għal kull ħiter ikkombinat, fejn: għall-ħiters ikkombinati b’pompa tas-sħana, l-iskeda tat-tagħrif tal-prodott tiġi pprovduta tal-inqas għall-ġeneratur tas-sħana; u għall-ħiters ikkombinati maħsubin għall-użu f’pakketti magħmulin minn ħiter ikkombinat, regolatur tat-temperatura u apparat solari, tiġi pprovduta skeda oħra tat-tagħrif tal-prodott kif stabbilit fil-punt 6 tal-Anness IV;
(c)
li d-dokumentazzjoni teknika, kif stabbilit fil-punt 2 tal-Anness V, tiġi pprovduta lill-awtoritajiet tal-Istati Membri u lill-Kummissjoni fuq talba tagħhom;
(d)
li kwalunkwe riklam li jkollu x’jaqsam ma’ mudell speċifiku ta’ ħiter ikkombinat u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell;
(e)
li kwalunkwe materjal tekniku ta’ promozzjoni li jikkonċerna mudell speċifiku ta’ ħiter ikkombinat u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell.
Mis-26 ta’ Settembru 2019, għal kull ħiter ikkombinat li jkun konformi mal-klassijiet tal-effiċjenza enerġetika staġonali tat-tisħin tal-post u mal-klassijiet tal-effiċjenza enerġetika għat-tisħin tal-ilma stabbiliti fil-punti 1 u 2 tal-Anness II għandha tiġi pprovduta tikketta stampata li tkun konformi mal-format u l-kontenut tat-tagħrif stabbiliti fil-punt 2.2 tal-Anness III, fejn għall-ħiters ikkombinati b’pompa tas-sħana, it-tikketta stampata għandha tiġi pprovduta mill-inqas fuq il-pakkett tal-ġeneratur tas-sħana.
3. Mis-26 ta’ Settembru 2015, il-fornituri li jkunu qed iqegħdu fis-suq u/jew idaħħlu fis-servizz ir-regolaturi tat-temperatura għandhom jiżguraw:
(a)
li tiġi pprovduta skeda tat-tagħrif tal-prodott, kif stabbilit fil-punt 3 tal-Anness IV;
(b)
li d-dokumentazzjoni teknika, kif stabbilit fil-punt 3 tal-Anness V tiġi pprovduta lill-awtoritajiet tal-Istati Membri u lill-Kummissjoni fuq talba tagħhom.
4. Mis-26 ta’ Settembru 2015, il-fornituri li jkunu qed iqegħdu fis-suq u/jew idaħħlu fis-servizz apparat solari għandhom jiżguraw:
(a)
li tiġi pprovduta skeda tat-tagħrif tal-prodott, kif stabbilit fil-punt 4 tal-Anness IV;
(b)
li d-dokumentazzjoni teknika, kif stabbilit fil-punt 4 tal-Anness V, tiġi pprovduta lill-awtoritajiet tal-Istati Membri u lill-Kummissjoni fuq talba tagħhom.
5. Mis-26 ta’ Settembru 2015, il-fornituri li jkunu qed iqegħdu fis-suq u/jew idaħħlu fis-servizz pakketti ta’ ħiter tal-post, regolatur tat-temperatura u apparat solari għandhom jiżguraw:
(a)
li għal kull pakkett magħmul minn ħiter tal-post, regolatur tat-temperatura u apparat solari li jkun konformi mal-klassijiet tal-effiċjenza enerġetika staġonali tat-tisħin tal-post stabbiliti fil-punt 1 tal-Anness II tiġi pprovduta tikketta stampata li tkun konformi mal-format u l-kontenut tat-tagħrif stabbiliti fil-punt 3 tal-Anness II;
(b)
li tiġi pprovduta skeda tat-tagħrif tal-prodott, kif stabbilit fil-punt 5 tal-Anness IV, għal kull pakkett magħmul minn ħiter tal-post, regolatur tat-temperatura u apparat solari;
(c)
li d-dokumentazzjoni teknika, kif stabbilit fil-punt 5 tal-Anness V, tiġi pprovduta lill-awtoritajiet tal-Istati Membri u lill-Kummissjoni fuq talba tagħhom;
(d)
li kwalunkwe riklam li jkollu x’jaqsam ma’ mudell speċifiku ta’ pakkett magħmul minn ħiter tal-post, regolatur tat-temperatura u apparat solari u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell;
(e)
li kwalunkwe materjal tekniku ta’ promozzjoni li jikkonċerna mudell speċifiku ta’ pakkett magħmul minn ħiter tal-post, regolatur tat-temperatura u apparat solari u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell.
6. Mis-26 ta’ Settembru 2015, il-fornituri li jkunu qed iqegħdu fis-suq u/jew idaħħlu fis-servizz pakketti magħmulin minn ħiter tal-post, minn regolatur tat-temperatura u minn apparat solari, għandhom jiżguraw:
(a)
li għal kull pakkett magħmul minn ħiter ikkombinat, regolatur tat-temperatura u apparat solari li jkun konformi mal-klassijiet tal-effiċjenza enerġetika staġonali tat-tisħin tal-post u mal-klassijiet tal-effiċjenza enerġetika għat-tisħin tal-ilma stabbiliti fil-punti 1 u 2 tal-Anness II tiġi pprovduta tikketta stampata li tkun konformi mal-format u l-kontenut tat-tagħrif stabbiliti fil-punt 4 tal-Anness III;
(b)
li tiġi pprovduta skeda tat-tagħrif tal-prodott, kif stabbilit fil-punt 6 tal-Anness IV, għal kull pakkett magħmul minn ħiter ikkombinat, regolatur tat-temperatura u apparat solari;
(c)
li d-dokumentazzjoni teknika, kif stabbilit fil-punt 6 tal-Anness V, tiġi pprovduta lill-awtoritajiet tal-Istati Membri u lill-Kummissjoni fuq talba tagħhom;
(d)
li kwalunkwe riklam li jkollu x’jaqsam ma’ mudell speċifiku ta’ pakkett magħmul minn ħiter ikkombinat, regolatur tat-temperatura u apparat solari u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell;
(e)
li kwalunkwe materjal tekniku ta’ promozzjoni li jikkonċerna mudell speċifiku ta’ pakkett magħmul minn ħiter ikkombinat, regolatur tat-temperatura u apparat solari u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell.
Artikolu 4
Responsabbiltajiet tal-bejjiegħa
1. Il-bejjiegħa tal-ħiters tal-post għandhom jiżguraw:
(a)
li, fil-punt tal-bejgħ, kull ħiter tal-post ikollu fuqu t-tikketta pprovduta mill-fornituri skont l-Artikolu 3(1), kif stipulat fil-punt 1 tal-Anness III, fuq in-naħa ta’ barra fuq quddiem tal-apparat, b’tali mod li din tkun tidher b’mod ċar;
(b)
li l-ħiters tal-post offruti għall-bejgħ, għall-kiri jew għax-xiri bin-nifs ikunu kkummerċjalizzati bit-tagħrif ipprovdut mill-fornituri skont il-punt 1 tal-Anness VI f’każijiet fejn l-utent aħħari ma jistax jiġi mistenni jara l-ħiter tal-post għall-wiri;
(c)
li kwalunkwe riklam li jkollu x’jaqsam ma’ mudell speċifiku ta’ ħiter tal-post u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell;
(d)
li kwalunkwe materjal tekniku ta’ promozzjoni li jikkonċerna mudell speċifiku ta’ ħiter tal-post u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell.
2. Il-bejjiegħa tal-ħiters ikkombinati għandhom jiżguraw:
(a)
li, fil-punt tal-bejgħ, kull ħiter ikkombinat ikollu fuqu t-tikketta pprovduta mill-fornituri skont l-Artikolu 3(2), kif stipulat fil-punt 2 tal-Anness III, fuq in-naħa ta’ barra fuq quddiem tal-apparat, b’tali mod li din tkun tidher b’mod ċar;
(b)
li l-ħiters ikkombinati offruti għall-bejgħ, għall-kiri jew għax-xiri bin-nifs ikunu kkummerċjalizzati bit-tagħrif ipprovdut mill-fornituri skont il-punt 2 tal-Anness VI f’każijiet fejn l-utent aħħari ma jistax jiġi mistenni jara l-ħiter ikkombinat għall-wiri;
(c)
li kwalunkwe riklam li jkollu x’jaqsam ma’ mudell speċifiku ta’ ħiter ikkombinat u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell;
(d)
li kwalunkwe materjal tekniku ta’ promozzjoni li jikkonċerna mudell speċifiku ta’ ħiter ikkombinat u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell.
3. Il-bejjiegħa ta’ pakketti magħmulin minn ħiter tal-post, regolatur tat-temperatura u apparat solari għandhom jiżguraw, abbażi tat-tikketta u tal-iskedi tat-tagħrif ipprovduti mill-fornituri skont l-Artikolu 3(1), (3), (4) u (5):
(a)
li kull offerta ta’ pakkett speċifiku tkun tinkludi l-effiċjenza enerġetika staġonali tat-tisħin tal-post u l-klassi tal-effiċjenza enerġetika staġonali tat-tisħin tal-post għal dak il-pakkett fil-kundizzjonijiet klimatiċi medji jew iksaħ jew isħan, skont kif ikun applikabbli, billi juru, flimkien mal-pakkett, it-tikketta mogħtija fil-punt 3 tal-Anness III u billi jipprovdu l-iskeda tat-tagħrif mogħtija fil-punt 5 tal-Anness IV, mimlija kif xieraq skont il-karatteristiċi ta’ dak il-pakkett;
(b)
li l-pakketti magħmulin minn ħiter tal-post, minn regolatur tat-temperatura u minn apparat solari offruti għall-bejgħ, għall-kiri jew għax-xiri bin-nifs ikunu kkummerċjalizzati bit-tagħrif ipprovdut skont il-punt 3 tal-Anness VI f’każijiet fejn l-utent aħħari ma jistax jiġi mistenni jara l-pakkett magħmul minn ħiter tal-post, minn regolatur tat-temperatura u minn apparat solari għall-wiri;
(c)
li kwalunkwe riklam li jkollu x’jaqsam ma’ mudell speċifiku ta’ pakkett magħmul minn ħiter tal-post, minn regolatur tat-temperatura u minn apparat solari u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell;
(d)
li kwalunkwe materjal tekniku ta’ promozzjoni li jikkonċerna mudell speċifiku ta’ pakkett magħmul minn ħiter tal-post, minn regolatur tat-temperatura u minn apparat solari u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post fil-kundizzjonijiet klimatiċi medji għal dak il-mudell.
4. Il-bejjiegħa ta’ pakketti magħmulin minn ħiter ikkombinat, regolatur tat-temperatura u apparat solari għandhom jiżguraw, abbażi tat-tikketta u tal-iskedi tat-tagħrif ipprovduti mill-fornituri skont l-Artikolu 3(2), (3), (4) u (6):
(a)
li kull offerta ta’ pakkett speċifiku magħmul minn ħiter ikkombinat, regolatur tat-temperatura u apparat solari tkun tinkludi l-effiċjenza enerġetika staġonali tat-tisħin tal-post, l-effiċjenza enerġetika tat-tisħin tal-ilma, il-klassi tal-effiċjenza enerġetika staġonali tat-tisħin tal-post u l-klassi tal-effiċjenza enerġetika għat-tisħin tal-ilma għal dak il-pakkett fil-kundizzjonijiet klimatiċi medji jew iksaħ jew isħan, skont kif ikun applikabbli, billi juru, flimkien mal-pakkett, it-tikketta mogħtija fil-punt 4 tal-Anness III u billi jipprovdu l-iskeda tat-tagħrif mogħtija fil-punt 6 tal-Anness IV, mimlija kif xieraq skont il-karatteristiċi ta’ dak il-pakkett.
(b)
li l-pakketti magħmulin minn ħiter ikkombinat, minn regolatur tat-temperatura u minn apparat solari offruti għall-bejgħ, għall-kiri jew għax-xiri bin-nifs ikunu kkummerċjalizzati bit-tagħrif ipprovdut skont il-punt 4 tal-Anness VI f’każijiet fejn l-utent aħħari ma jistax jiġi mistenni jara l-pakkett magħmul minn ħiter ikkombinat, minn regolatur tat-temperatura u minn apparat solari għall-wiri;
(c)
li kwalunkwe riklam li jkollu x’jaqsam ma’ mudell speċifiku ta’ pakkett magħmul minn ħiter ikkombinat, minn regolatur tat-temperatura u minn apparat solari u li jkun fih tagħrif dwar il-prezz jew tagħrif li għandu x’jaqsam mal-enerġija jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell;
(d)
li kwalunkwe materjal tekniku ta’ promozzjoni li jikkonċerna mudell speċifiku ta’ pakkett magħmul minn ħiter ikkombinat, minn regolatur tat-temperatura u minn apparat solari u li jkun fih deskrizzjoni tal-parametri tekniċi speċifiċi tiegħu jkun jinkludi referenza għall-klassi tal-effiċjenza enerġetika staġonali tat-tisħin tal-post u għall-klassi tal-effiċjenza enerġetika għat-tisħin tal-ilma fil-kundizzjonijiet klimatiċi medji għal dak il-mudell.
Artikolu 5
Metodi tal-kejl u ta’ kkalkular
It-tagħrif li għandu jingħata skont l-Artikoli 3 u 4 għandu jinkiseb permezz ta’ metodi tal-kejl u tal-kalkolu li jkunu affidabbli, preċiżi u riproduċibbli, li jqisu l-metodi tal-kejl u tal-kalkolu l-aktar avvanzati rrikonoxxuti, kif stipulat fl-Anness VII.
Artikolu 6
Proċedura ta’ verifika għall-finijiet tas-sorveljanza tas-suq
L-Istati Membri għandhom japplikaw il-proċedura stabbilita fl-Anness VIII meta jkunu qed jivvalutaw il-konformità tal-klassi tal-effiċjenza enerġetika staġonali tat-tisħin tal-post, tal-klassi tal-effiċjenza enerġetika għat-tisħin tal-ilma, tal-effiċjenza enerġetika staġonali tat-tisħin tal-post, tal-effiċjenza enerġetika tat-tisħin tal-ilma u tal-livell ta’ qawwa tal-ħoss tal-ħiters iddikjarati.
Artikolu 7
Reviżjoni
Il-Kummissjoni għandha tirrevedi dan ir-Regolament fid-dawl tal-progress teknoloġiku sa mhux aktar tard minn ħames snin wara li jkun daħal fis-seħħ. Ir-reviżjoni għandha tivvaluta, b’mod partikulari, kwalunkwe bidla sinifikanti fl-ishma tas-suq tad-diversi tipi ta’ ħiters li jkollhom x’jaqsmu mat-tikketti stabbiliti fil-punti 1.2 u 2.2 tal-Anness III, il-fattibbiltà u l-utilità tal-indikazzjoni tal-effiċjenza tal-ħiters, minbarra dik tal-pompi tas-sħana, abbażi ta’ staġuni standardizzati tat-tisħin, u l-adegwatezza tal-iskedi tat-tagħrif u tat-tikketti tal-pakkett stabbiliti fil-punti 3 u 4 tal-Anness III u fil-punti 5 u 6 tal-Anness IV, u kemm ikun xieraq li tinkludi l-apparat għall-irkupru passiv tas-sħana mill-kombustjoni fl-ambitu tar-Regolament.
Artikolu 8
Dħul fis-seħħ u applikazzjoni
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta’ Frar 2013.

Labels: 7
3
14
1